
Avatud hankemenetluses riigihanke “ Dokumendihaldussüsteemi teenuse ostmine, juurutamine, andmete ületoomine, hooldus ja arendustööd ” (viitenumber 247885, e-menetlus) tulemuste kinnitamine

1. Asjaolud ja menetluse käik
Narva Linnavolikogu andis 27.01.2022 otsusega nr 3 loa korraldada riigihange “Dokumendihaldussüsteemi teenuse ostmine, juurutamine, andmete ületoomine, hooldus ja arendustööd ”.
Narva Linnavalitsuse 02.02.2022 korraldusega nr 100-k  otsustati läbi viia hankemenetlus ning  määrati vastutav isik ja moodustati hankekomisjon.
Hankemenetluse käigus esitati kaks pakkumist, mis kvalifitseeriti ja tunnistati vastavaks hankedokumentides esitatud nõuetele.
12.08.2022 hankekomisjoni protokolli nr 3  alusel osutus edukaks enim punkte kogunud WEBWARE OÜ (rg-kood 10839212) pakkumus.

2. Õiguslikud alused
2.1. Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Riigihangete seaduse § 5 lõigete 1 ja 2 punkti 2 alusel on kohaliku omavalitsuse asutus kohustatud järgima riigihangete seaduses sätestatud korda.
2.3. Narva linna põhimääruse punkti 5.7.1 kohaselt linnavalitsusel on õigus moodustada oma korraldusega alalisi ja ajutisi komisjone ning punkti 5.7.3 kohaselt linnavalitsuse ajutisi komisjone moodustatakse linnavalitsuse korraldusega üksikküsimuste läbitöötamiseks. Ajutise komisjoni tegevus lõpeb ülesande täitmisega.
2.4. Narva Linnavalitsuse 02.02.2022 korralduse nr 100-k p 3.4 alusel riigihanke eest vastutav isik esitab konkursitulemused Narva Linnavalitsusele võitja kinnitamiseks.


3. Otsus
3.1. Kinnitada riigihanke “ Dokumendihaldussüsteemi teenuse ostmine, juurutamine, andmete ületoomine, hooldus ja arendustööd ” (viitenumber 247885, e-menetlus)
        hankemenetluse tulemused, tunnistades edukaks WEBWARE OÜ (rg-kood 10839212) poolt    esitatud pakkumus.
3.2. Volitada Narva Linnakantseleid sõlmima WEBWARE OÜ-ga  hankeleping.






4. RAKENDUSSÄTTED 
0. Käesolev korraldus jõustub seadusega sätestatud korras. 
0. Narva Linnakantseleil teha korraldus asjaosalistele teatavaks.
0. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

